લંડનઃ ક્રિકેટની રમતમાં દિવસ સારો હોય તો નબળી ટીમ પણ દિગ્ગજ ટીમને ધૂળ ચટાડી દે છે. આ રમતમાં કોઈ પણ ચીજને લઈને હંમેશાં સચોટ અનુમાન લગાવી શકાતું નથી. ગઈ કાલે રમાયેલી મેચનું જ ઉદાહરણ લઈએ. પાકિસ્તાન સામે શ્રીલંકાની ટીમ વધુ સંતુલિત નજરે પડતી હતી, પરંતુ નસીબે શ્રીલંકાનો સાથ આપ્યો નહીં. હાથમાં આવેલા ઘણા કેચ શ્રીલંકન ફિલ્ડરોએ પડતા મૂક્યા અને સેમિફાઇનલની ટિકિટ પાકિસ્તાને કન્ફર્મ કરી લીધી. હવે બધાની નજર ૧૪ અને ૧૫ જૂને રમાનાર મુકાબલા પર ટકેલી છે.